text: यह पूछने पर कि यह उपलब्धि को हासिल करने के लिये क्या चाहिए होता है तो तेंदुलकर ने कहा, ‘‘हर बार नये सिरे से शुरूआत करना और नये मैच के लिये तैयारी करते रहना महत्वपूर्ण है ! आपने पिछले मैच में भले ही शतक जड़ा हो लेकिन यह बीती बात है ! आपको अपनी कमजोरी पर काम करने की जरूरत होती है क्योंकि गेंदबाज, कोच और सहयोगी स्टाफ हमेशा आपकी बल्लेबाजी का आकलन करते रहते हैं ! कड़ी मेहनत और अनुशासन का कोई और विकल्प नहीं है ! ’’